గవర్నర్ల సదస్సులో మోదీ ఉద్ఘాటనన్యూఢిల్లీ, అక్టోబరు 13: మన దేశంలో నవ్య ఆలోచనలు, వనరులు, సామర్థ్యాలకు కొదువ లేదని, పాలనాలోపం వల్ల కొన్ని రాష్ట్రాలు, ప్రాంతాలు వెనుకబడ్డాయని ప్రధాని మోదీ అన్నారు. రాష్ట్రపతి భవన్లో శుక్రవారం జరిగిన గవర్నర్ల సదస్సు ముగింపు సమావేశంలో  ఆయన ప్రసంగించారు. సత్పరిపాలన ఉన్న రాష్ట్రాలలో పేదలకు ప్రభుత్వ పథకాలను పకడ్బందీగా అమలు చేస్తున్నారని మోదీ చెప్పారు. జాతీయ సమగ్రతను పటిష్ఠం చేసేందుకు గవర్నర్లు కృషి చేయాలని ఆయన పిలుపునిచ్చారు. ‘ఏక్ భారత్-శ్రే్ష్ఠ భారత్’, ‘రన్ ఫర్ యూనిటీ’ వంటి కార్యక్రమాలలో గవర్నర్లు చురుకుగా పాల్గొనాలని అన్నారు. రాష్ట్రపతి కోవింద్ ఆధ్వర్యంలో జరిగిన ఈ కార్యక్రమంలో ఉపరాష్ట్రపతి వెంకయ్యనాయుడు, ప్రధాని మోదీ, మంత్రులు రాజ్నాథ్ సింగ్, సుష్మా స్వరాజ్, నిర్మల సీతారామన్ తదితరులు పాల్గొన్నారు. నిరాడంబరంగా జీవిస్తూ వివాదాల జోలికి వెళ్లకుండా అందరికీ ఆదర్శంగా నిలవాలని గవర్నర్లకు ఉపరాష్ట్రపతి వెంకయ్య సూచించారు. ఢిల్లీలో రెండు రోజుల గవర్నర్ల సదస్సు ముగింపు సందర్భంగా ప్రసంగించారు. రాష్ట్రాల్లో గవర్నర్లు మార్గదర్శిగా, తత్వవేత్తలా, ఆదర్శప్రాయమైన వ్యక్తిగా ఉంటూ బాధ్యతలను నిర్వహించాల్సిన అవసరం ఉందని అభిప్రాయపడ్డారు.  ఖాదీ, చేనేత, ఆర్భాటాలు లేని వివాహాలను ప్రోత్సహించాలని పిలుపునిచ్చారు. ఎట్ హోం కార్యక్రమం ద్వారా ప్రతీ రంగంలో సేవలు అందించిన వారికి గుర్తింపు ఇవ్వాలని గవర్నర్లకు సూచించారు. ప్రభుత్వ హాస్టళ్లు, ఆస్పత్రులను సందర్శించి అక్కడి సదుపాయాలను పరిశీలించాలని, దళిత, ఆదివాసీ బస్తీల్లో సమయం గడపాలని మార్గనిర్దేశం చేశారు. రాజ్ భవన్ వార్తలకు ఎక్కకుండా చూసుకోవాలన్నారు.  ప్రధానమంత్రి  మోదీని తెలుగు రాష్ట్రాల గవర్నర్ ఈసీఎల్ నరసింహన్ మర్యాదపూర్వకంగా కలిశారు. 2 రాష్ట్రాల సంబంధాలపైనా ప్రధాని ఆరా తీశారని, గవర్నర్ నివేదిక అందించారని సమాచారం.
governerla sadassulo modii udghaatananyuudllii, aktobaru 13: mana desamlo navya aalochanalu, vanarulu, saamarthyaalaku koduva ledani, palanalopam valla konni rashtralu, praantaalu venukabaddaayani pradhaani modii annaru. rashtrapati bhavanlo sukravaaram jarigina governerla sadassu mugimpu samavesamlo  aayana prasanginchaaru. satparipaalana unna rashtralalo pedalaku prabhutva pathakaalanu pakadbandiigaa amalu chestunnarani modii cheppaaru. jaateeya samagratanu patishtam chesenduku governarlu krushi cheyalani aayana pilupunicchaaru. ‘ek bharat-shreshth bharat’, ‘run far unity’ vanti kaaryakramaalalo governarlu churukugaa paalgonaalani annaru. rashtrapati kovind aadhvaryamlo jarigina ee kaaryakramamlo uparaashtrapati venkayyanaayudu, pradhaani modii, mantrulu rajnath sing, sushma swaraj, nirmala seetaraman taditarulu paalgonnaaru. niraadambaramgaa jeevistuu vivaadaala joliki vellakunda andarikee aadarsamgaa nilavaalani governarlaku uparaashtrapati venkayya suuchimchaaru. dhilleelo rendu rojula governerla sadassu mugimpu sandarbhamgaa prasanginchaaru. rashtrallo governarlu maargadarsigaa, tatvavettalaa, aadarsapraayamaina vyaktigaa untuu baadhyatalanu nirvahinchaalsina avasaram undani abhipraayapaddaaru.  khaadii, chenetha, aarbhaataalu laeni vivaahaalanu prothsahinchaalani pilupunicchaaru. ett homem kaaryakramam dwara pratee rangamlo sevalu andinchina vaariki gurtimpu ivvaalani governarlaku suuchimchaaru. prabhutva haastallu, aaspatrulanu sandarsinchi akkadi sadupaayaalanu pariseelinchaalani, dalita, aadivaasii basteello samayam gadapalani marganirdesam chesaru. raj bhavan vaartalaku ekkakunda chusukovalannaru.  pradhaanamantri  modeeni telugu rashtrala gavarnar ecl narasimhan maryaadapuurvakamgaa kalisaru. 2 rashtrala sambandhaalapainaa pradhaani aaraa teesaarani, gavarnar nivedika andinchaarani samacharam.